ཟླ་བཅུ་བའི་མཚོ་སྔོན་ཁྲི་ཤོར་རྒྱལ་མོའི་འགྲམ་རྒྱུད་དུ་གསེར་མདོག་གི་རྩྭ་རྫོང་མཐུག་པོས་ཡོངས་སུ་བཀླུབས་འདུག་ཅིང་།རྩྭ་གསེབ་ན་བག་ཡངས་སུ་རྒྱུ་བའི་དགོ་བ་དག་གིས་ཡང་བསྐྱར་སྤུ་མདོག་ཐེངས་ཤིག་བརྗེས་འདུག་པས་ཁོ་ཚོའི་སྤུ་མདོག་དེ་རྩྭའི་མདོག་དང་གཞི་གཅིག་ཏུ་འདྲེས་འདུག་པས།ཁོ་ཚོས་སྐབས་རེར་གནམ་ལྡིང་ས་ལྡིང་བྱེད་པ་དང་ཡང་ཡར་མར་དུ་མཆོང་རྒྱུགས་བྱས་ནས་རང་རང་གི་ལུས་རྩལ་ངོམ་པ་མིན་ཚེ་དངོས་གནས་དགོ་བ་དེ་དག་འཚོལ་དཀའ་བ་ཞིག་རེད།མཚོ་སྔོན་པོའི་འགྲམ་རྒྱུད་དུ་དུས་རབས་སྔོན་མའི་དུས་མཇུག་ཏུ་དགོ་བ་སུམ་བརྒྱ་ཙམ་ལས་མེད་པ་དེ་ད་ལྟ་དགོ་བ་སྟོང་གཉིས་དང་བདུན་བརྒྱ་ཙམ་དུ་ཇེ་མང་ལ་སོང་ཡོད་པ་རེད།དེའི་ཁྲོད་དུ་མཚོ་སྔོན་པོའི་བྱང་རྒྱུད་ཀྱི་མཚོ་བྱང་ཁུལ་གྱི་མངའ་ཁོངས་སུ་དགོ་བ་སྟོང་ཚོ་གཉིས་ལ་འབུད་པ་ཞིག་འཚོ་སྡོད་དང་སྐྱེ་འཕེལ་བྱེད་བཞིན་མཆིས།དེའི་སྟབས་ཀྱིས་མཚོ་བྱང་བོད་རིགས་རང་སྐྱོང་ཁུལ་ལཀྲུང་གོའི་རི་དྭགས་དགོ་བའི་ཕ་སཞེས་པའི་མཚན་སྙན་ཐོབ་ཡོད་པ་རེད།དེ་རིང་ང་ཚོ་མཉམ་གཅིག་ཏུ་མཚོ་བྱང་རྩྭ་ཐང་དུ་བསྐྱོད་དེ་རི་དྭགས་དགོ་བ་ལ་བལྟས་པ་དེས་ཚེ་སྲོག་གི་ཁྱད་མཚར་ལ་བདེན་དཔང་བྱས་ཤིང་མཚོ་སྔོན་གྱིས་སྐྱེ་ཁམས་དཔལ་ཡོན་འཛུགས་སྐྲུན་ཐད་བླངས་པའི་གྲུབ་འབྲས་ལ་དངོས་སུ་རོལ་མྱོང་ཐེངས་ཤིག་བྱེད་ཐུབ་པ་བྱུང་།